open-index/open-wikipedia-markdown huggingface dataset:
ศาลาแก้วกู่

**ศาลาแก้วกู่** เป็นอุทยานขนาด 42 ไร่ของศูนย์วิปัสสนาแก้วกู่ และสถานที่ท่องเที่ยวสำคัญในชุมชนสามัคคี อำเภอเมือง จังหวัดหนองคาย ที่ประดิษฐานรูปปั้นคอนกรีตเสริมเหล็กขนาดใหญ่จำนวนรวมกว่า 200 องค์ โดยประกอบด้วยพระพุทธรูป พระรูปของพระโพธิสัตว์ เทพเจ้าฮินดู บุคคลในคริสต์ศาสนา ความเชื่อพื้นบ้าน และตัวละครจากรามเกียรติ์ อุทยานแห่งนี้ถูกสร้างขึ้นโดยปู่บุญเหลือ สุรีรัตน์ ภายใต้แนวคิดว่า "ทุกศาสนาสามารถอยู่รวมกันได้" และให้เป็น "สถานที่แทนภาพดินแดนแห่งการหลุดพ้นจากกิเลสทั้งปวง" ในปี พ.ศ. 2521

ภายในอุทยาน ที่บริเวณฐานของพระรูปแต่ละองค์จะมีจารึกอธิบายชิ้นงานและแนวคิด คติเตือนใจ เป็นภาษาอีสาน และภาษาไทย รูปปั้นที่สูงที่สุดมีความสูงราว 25 เมตร นอกจากนี้ยังมีอาคารสำนักพุทธศาสนาแก้วกู่ความสูงสามชั้น สถาปัตยกรรมเลียนแบบมัสยิด บนหน้าบันของอาคารจารึกสัญลักษณ์โอม และอักษรไทย *ศาลาแก้วกู่* โดยชั้นบนสุดเป็นที่ตั้งร่างของปู่บุญเหลือ สุรีรัตน์ที่บรรจุในผอบ [ผะ-อบ] และไม่เน่าเปื่อยทำให้สร้างความอัศจรรย์แก่ผู้ที่ศรัทธาในตัวท่านเป็นอย่างมาก

ปู่บุญเหลือได้สร้างอุทยานนี้ถัดจากสวนพระ หรือ วัดเซียงควน (Buddha Park; Wat Xieng Khuan) ที่ตั้งอยู่ในนครเวียงจันทน์ ประเทศลาว แต่ท่านได้สร้างให้ศาลาแก้วกู่นี้มีงานที่มีความวิจิตรและยิ่งใหญ่กว่าที่เคยสร้างที่ประเทศลาว สวนแห่งนี้มีลักษณะที่คล้ายคลึงกับสวนแห่งโบมาร์โซ (Gardens of Bomarzo) ที่แคว้นลัตซีโย ประเทศอิตาลี

## อ้างอิง

หมวดหมู่:ศาสนสถานในอำเภอเมืองหนองคาย
หมวดหมู่:สวนประติมากรรมในทวีปเอเชีย
หมวดหมู่:สถานที่ท่องเที่ยวในจังหวัดหนองคาย
พระเจ้าซันโชที่ 1 แห่งเลออน

**ซันโชที่ 1** (; เลออน: ) หรือ **ซันโชผู้ตัวอ้วน** (; เลออน: ) ครองราชย์เป็นกษัตริย์ของอาณาจักรเลออนตั้งแต่ปี ค.ศ. 956 เป็นพระโอรสคนเล็กของพระเจ้ารามิโรที่ 2 แห่งเลออน

หลังสืบทอดตำแหน่งต่อจากพระเจ้าออร์ดอญโญที่ 2 พระเชษฐา พระเจ้าซันโชถูกล้มล้างอำนาจด้วยการก่อปฏิวัติของกลุ่มขุนนางและถูกแทนที่โดยพระเจ้าออร์ดอญโญที่ 4 ซึ่งเป็นลูกพี่ลูกน้องของพระองค์ พระเจ้าซันโชร้องขอความช่วยเหลือจากกาหลิบอับดุรเราะห์มานที่ 3 ชาวอุมัยยัดที่ช่วยเอาบัลลังก์กลับมาให้พระองค์ในปี ค.ศ. 960

## พระราชประวัติ
ซันโชเป็นพระโอรสของพระเจ้ารามิโรที่ 2 แห่งเลออนกับพระมเหสีคนที่สอง พระราชินีอูร์รากา ซันเชซ ทรงเป็นพระนัดดาของพระเจ้าซันโช การ์เซสที่ 1 กับโตดาแห่งปัมโปลนา ผู้สืบทอดตำแหน่งต่อจากพระเจ้ารามิโรคือพระเจ้าออร์ดอญโญที่ 3 พระโอรส ในปี ค.ศ. 951 โดยมีการคัดค้านจากอินฟันเตซันโชที่โต้แย้งว่าราชบัลลังก์เลออนเป็นของพระองค์ ซันโชได้รับการสนับสนุนจากกลุ่มขุนนาง, พระอัยกา โตดา และเฟร์นัน กอนซาเลซ เคานต์แห่งกัสติยา พระเชษฐภาดาของพระเจ้าออร์ดอญโญ พระเจ้าออร์ดอญโญปราบคนกลุ่มนี้ได้ที่ข้างกำแพงเมืองเลออน

พระเจ้าออร์ดอญโญสิ้นพระชนม์ในปี ค.ศ. 956 พระเจ้าซันโชจึงยึดบัลลังก์เลออนมา แต่สองปีต่อมากลับถูกคัดค้านเพราะทรงอ้วนเกินไป พระองค์ถูกปลดลงจากบัลลังก์โดยกลุ่มขุนนางเลออนและกัสติยา ซึ่งนำโดยเคานต์เฟร์นัน กอนซาเลซ ที่ประกาศให้พระเจ้าออร์ดอญโญที่ 4 เป็นกษัตริย์

ต่อมาซันโชหันไปหาพระอัยกี พระราชินีโตดาแห่งปัมโปลนา เพื่อขอให้ช่วยกอบกู้ราชอาณาจักรของพระองค์กลับคืนมา และหันไปหาอับดุรเราะห์มานที่ 3 กาหลิบแห่งกอร์โดบา ทรงขอให้ฮัสดะอี อิบน์ ชัปรุต แพทย์ที่ราชสำนักของกาหลิบช่วยรักษาพระองค์ และขอให้กาหลิบช่วยกอบกู้บัลลังก์เลออน แลกกับพื้นที่ส่วนน้อยบนที่ราบลุ่มแม่น้ำดูเอโร

พระราชินีโตดา พระเจ้าซันโชที่ 1 และพระมเหสีของพระองค์ เตเรซา อันซูเรซ เดินทางไปกอร์โดบาในปี ค.ศ. 958 ฮัสดะอี อิบน์ ชัปรุตรักษาอาการอ้วนของพระองค์ด้วยการให้พระองค์ดื่มเท่าที่จำเป็นเป็นเวลาสี่สิบวัน ต่อมาด้วยการลงนามในข้อตกลง กองทัพมุสลิมและปัมโปลนายึดซาโมราได้ในฤดูใบไม้ผลิปี ค.ศ. 959 และยึดเลออนได้ในปี ค.ศ. 960 ทำให้พระเจ้าซันโชที่ 1 ได้กลับไปเป็นกษัตริย์ พระเจ้าออร์ดอญโญที่ 4 หนีไปอัสตูเรียส

เพียงไม่นานพระเจ้าซันโชที่ 1 ก็ลืมข้อตกลงที่ทำไว้กับชาวมุสลิมที่ต่อมาหันสนับสนุนออร์ดอญโญที่ 4 ในปลายรัชสมัยของพระองค์ กลุ่มกบฏขุนนางได้ยึดและปลดปล่อยกัสติยาเป็นอิสระ และเคานต์แห่งกาลิเซียมีอำนาจแข็งแกร่งขึ้น

ในปี ค.ศ. 966 รัชสมัยของพระองค์สิ้นสุดลงเมื่อทรงสิ้นพระชนม์จากการถูกวางยาพิษ ผู้สืบทอดตำแหน่งต่อจากพระองค์คือพระเจ้ารามิโรที่ 3 แห่งเลออน พระโอรส

## อ้างอิง
* Sancho I KING OF LEON: Britannica


หมวดหมู่:พระมหากษัตริย์เลออน
เมียน้อย (ละครโทรทัศน์)

**เมียน้อย** เป็นละครโทรทัศน์ไทยแนวดราม่า-โรแมนติก จากบทประพันธ์ของ ทมยันตี ถูกนำมาสร้างเป็นละครโทรทัศน์ ถึง 2 ครั้ง

## การสร้างเป็นละครโทรทัศน์
ครั้งแรกเมื่อปี 2537 ทางช่อง 3 ผลิตละครโดย ทีวีซีน โดยผู้จัด ณัฏฐนันท์ ฉวีวงษ์ บทโทรทัศน์ เสถียร คล้ายสุวรรณ กำกับการแสดงโดย สุประวัติ ปัทมสูต นำแสดงโดย ภาณุเดช วัฒนสุชาติ , ณัฐสิมา คุปตะวาทิน , รุจน์ รณภพ , เด่น ดอกประดู่ ออกอากาศทุกคืน วันจันทร์ - วันพฤหัสบดี เวลา 21 .30 - 23.00 น. เริ่มออกอากาศตอนแรก​ประมาณ​ กลางเดือนธันวาคม พ.ศ. 2537 - ปลายเดือนมกราคม พ.ศ. 2538 ต่อจากละคร ฟ้าเพียงดิน    

ครั้งที่สองในปี 2562 ทางช่องจีเอ็มเอ็ม 25 ผลิตละครโดย บริษัท เช้นจ์2561 จำกัด โดยผู้จัด สายทิพย์ มนตรีกุล ณ อยุธยา , วรฤทธิ์ ไวยเจียรนัย บทโทรทัศน์ มาวิน อักษรา กำกับการแสดงโดย คฑาเทพ ไทยวานิช นำแสดงโดย วรนิษฐ์ ถาวรวงศ์ , กฤษฎา พรเวโรจน์ , นิรุตติ์ ศิริจรรยา , สมชาย เข็มกลัด ออกอากาศทุกคืน วันจันทร์ - วันอังคาร เวลา 20 .10 - 21.25 น. เริ่มออกอากาศตอนแรกวันจันทร์ที่ 14 มกราคม พ.ศ. 2562 - 26 มีนาคม พ.ศ. 2562 ต่อจากละคร เงา

## นักแสดง

## อ้างอิง

* "มุก" ระบมทั้งตัวถูก "เต๋า" ไล่ปล้ำ เปิดฉากละคร "เมียน้อย"  (sanook.com) 
* มุก ระบมทั้งตัวถูก เต๋า ไล่ปล้ำ เปิดฉากละคร เมียน้อย (gossipstar.mthai.com) 
* ละครใหม่ gmm25 "เมียน้อย" นำแสดงโดย มุก วรนิษฐ์ (pantip.com)
* 'มุก'กดดัน-ท้าทายเล่น'เมียน้อย' เรียนแอ๊กติ้งเพิ่ม-ร่วมงานรุ่นพี่ได้วิชาเยอะ (khaosod.co.th)

## แหล่งข้อมูลอื่น
* 
* เรื่องย่อ “ย” (mgronline.com)
* เมียน้อย เรื่องย่อ ละครช่องGMM25 (sanook.com)  
* เรื่องย่อละคร (gossipstar.mthai.com)  
* เรื่องย่อละคร เมียน้อย (thairath.co.th) 
* เรื่องย่อละคร เมียน้อย (drama.nangdee.com)

หมวดหมู่:ละครโทรทัศน์ช่อง 3
หมวดหมู่:ละครโทรทัศน์โดยทีวีซีน
หมวดหมู่:ละครโทรทัศน์ไทยในปี พ.ศ. 2537
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ไทยในปี พ.ศ. 2562
หมวดหมู่:ละครโทรทัศน์โดยเช้นจ์2561
หมวดหมู่:ละครโทรทัศน์ที่กำกับโดย สุประวัติ ปัทมสูต
หมวดหมู่:ละครโทรทัศน์ที่กำกับโดย คฑาเทพ ไทยวานิช
ฟุตบอลทีมชาติเนปาล

**ฟุตบอลทีมชาติเนปาล** () เป็นทีมฟุตบอลชายประจำชาติเนปาล อยู่ภายใต้การดูแลของสมาคมฟุตบอลเนปาล สนามเหย้าของทีมชาติคือสนามกีฬาทศราช รังคศาลาในกาฐมาณฑุ

เนปาลไม่เคยผ่านเข้าไปเล่นในรอบสุดท้ายของฟุตบอลโลกหรือเอเชียนคัพ โดยในรอบคัดเลือกของเอเชียนคัพ 2019 นั้น เนปาลอยู่กลุ่มเดียวกับฟิลิปปินส์, เยเมน และทาจิกิสถาน เนปาลเก็บได้เพียง 2 คะแนนจากการแข่งขัน 6 นัด จากการเสมอกับเยเมนและฟิลิปปินส์ในบ้าน ด้วยผล 0–0 ทั้งสองนัด

ในฟุตบอลชิงแชมป์เอเชียใต้ เนปาลเข้าร่วมแข่งขันเป็นประจำ โดยผ่านเข้าไปถึงรอบรองชนะเลิศได้ 3 จาก 4 ครั้งหลังสุด ส่วนในเอเอฟซีแชลเลนจ์คัพ เนปาลทำผลงานได้ดีที่สุดคือผ่านไปถึงรอบตัดเชือกได้ในปี ค.ศ. 2006

## อ้างอิง

## แหล่งข้อมูลอื่น
* Nepali football tournaments details - Nepal90
* Nepal FIFA profile
* Nepal national football team picture 
* Nepali Football Team, Fixtures and Results

หมวดหมู่:ฟุตบอลในประเทศเนปาล
น
ชาโน แพมเบอร์เกอร์

**ชาโน แพมเบอร์เกอร์** (; 18 พฤษภาคม พ.ศ. 2538 – ) เป็นนักแสดงสายเลือดไทย–ออสเตรีย–เยอรมัน และได้ทำหน้าที่เป็นอาสาสมัครทหารพรานในภารกิจความไม่สงบในชายแดนภาคใต้ของประเทศไทย

## ประวัติ
ชาโน แพมเบอร์เกอร์ เป็นบุตรคนโต และมีน้องสาว 1 คน โดยมีบิดาเป็นชาวออสเตรีย–เยอรมัน และมีปู่เป็นทหารในสงครามโลกครั้งที่สอง ซึ่งครอบครัวของชาโนทำธุรกิจนำเข้า–ส่งออกอาหารสัตว์

ในภายหลัง ชาโนได้มีผลงานการแสดงละครโทรทัศน์ทางช่อง 7 และ ช่อง 3 มาก่อน อาทิ *[[หลงเงาจันทร์]]* *[[ปู่โสมเฝ้าทรัพย์]]* *[[ก๊วนคานทองกับแก๊งพ่อปลาไหล]]*, *[[นางร้ายซัมเมอร์]]* และ*[[วัยแสบสาแหรกขาด]]*

ปัจจุบัน เขากำลังศึกษาในคณะนิติศาสตร์ มหาวิทยาลัยรามคำแหง

## การเป็นทหาร
ชาโน แพมเบอร์เกอร์ เคยเป็นอาสาสมัครทหารพราน ที่หน่วยเฉพาะกิจกรมทหารพรานที่ 33 อำเภอธารโต จังหวัดยะลา เมื่อ พ.ศ. 2557 ส่วนในปี พ.ศ. 2559 เขาได้สมัครเป็นทหารของกองทัพบกไทย ที่กองพลทหารราบที่ 11 ก่อนที่จะกลับมาสมัครเป็นอาสาสมัครทหารพรานอีกครั้งในปี พ.ศ. 2561 ที่กรมทหารพรานที่ 46 อำเภอเมืองนราธิวาส จังหวัดนราธิวาส

## เกียรติประวัติ
พ.ศ. 2559 ชาโน แพมเบอร์เกอร์ ได้รับเกียรติเป็นผู้ตีกลองชนะประโคมย่ำยามถวายแด่พระบรมศพพระบาทสมเด็จพระปรมินทรมหาภูมิพลอดุลยเดช

## ชีวิตส่วนตัว
ด้านชีวิตส่วนตัว ชาโนตั้งปนิธานว่าจะนำรายได้จากการเป็นนักแสดงไปช่วยเหลือแบ่งปันที่จังหวัดปัตตานี

## ผลงานการแสดง
### ภาพยนตร์
* พ.ศ. 2549 – *[[13 เกมสยอง]]* รับบทเป็น ภูชิต ช่วงอายุ 11 ปี

### ละครโทรทัศน์
* พ.ศ. 2549 - *[[หลงเงาจันทร์]]* รับบทเป็น ธนาคิม (เอ) (วัยเด็ก) ช่อง 7
* พ.ศ. 2550 - *[[ปู่โสมเฝ้าทรัพย์]]* รับบทเป็น ขุนพิชิตพล (วัยเด็ก) ช่อง 7
* พ.ศ. 2557 – *[[นางร้ายซัมเมอร์]]* รับบทเป็น บอย ช่อง 3
* พ.ศ. 2557 – *[[ก๊วนคานทองกับแก๊งพ่อปลาไหล]]* รับบทเป็น ชาโน ช่อง 3
* พ.ศ. 2559 – *[[วัยแสบสาแหรกขาด]]* รับบทเป็น ถวายชัย (หวาย) ช่อง 3 HD
* พ.ศ. 2562 – *[[วัยแสบสาแหรกขาด|วัยแสบสาแหรกขาด โครงการ 2]]* รับบทเป็น ถวายชัย (หวาย) (รับเชิญ) ช่อง 3 HD

## อ้างอิง

## แหล่งข้อมูลอื่น

* 

หมวดหมู่:นักแสดงชายชาวไทย
หมวดหมู่:ทหารพราน
หมวดหมู่:ทหารบกชาวไทย
หมวดหมู่:ชาวไทยเชื้อสายออสเตรีย
หมวดหมู่:ชาวไทยเชื้อสายเยอรมัน
หมวดหมู่:คริสต์ศาสนิกชนนิกายโรมันคาทอลิกชาวไทย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
ฟุตบอลทีมชาติทาจิกิสถาน

**ฟุตบอลทีมชาติทาจิกิสถาน** (, *Timi milliji futʙoli Toçikiston*; ) เป็นทีมฟุตบอลประจำชาติของทาจิกิสถาน อยู่ภายใต้การดูแลของสหพันธ์ฟุตบอลทาจิกิสถาน สนามเหย้าของทีมชาติคือสนามกีฬาปาเมียร์ในดูชานเบ

ทาจิกิสถานไม่เคยเข้าร่วมแข่งขันฟุตบอลโลกเลย ในการแข่งขันรอบคัดเลือกของเอเชียนคัพ 2019 ทาจิกิสถานถูกจับสลากอยู่กลุ่มเดียวกันกับฟิลิปปินส์, เยเมน และเนปาล แต่หลังจากความพ่ายแพ้ต่อฟิลิปปินส์เมื่อวันที่ 27 มีนาคม ค.ศ. 2018 ทำให้ทาจิกิสถานไม่สามารถผ่านเข้าไปในเล่นรอบสุดท้ายได้ อย่างไรก็ตาม พวกเขาสามารถผ่านเข้าไปเล่นในเอเชียนคัพ 2023 นับเป็นครั้งแรกที่พวกเขาได้เข้าร่วมการแข่งขันรายการใหญ่

## ผลงาน
### [[เอเชียนคัพ]]
* 1992 ถึง 2019 - ไม่ผ่านเข้ารอบสุดท้าย
* 2023 - รอบก่อนรองชนะเลิศ

## เกียรติประวัติ
;กระชับมิตร
* ฟุตบอลชิงถ้วยพระราชทานคิงส์คัพ: 2022
* เมอร์เดกา ทัวร์นาเมนท์: 2023
## อ้างอิง

## แหล่งข้อมูลอื่น

* ทีมชาติทาจิกิสถาน ที่ AFC
* ทีมชาติทาจิกิสถาน ที่ FIFA
* Tajikistan profile at Ukrainian Football News 
* เว็บไซต์ทางการของทีมชาติทาจิกิสถาน 
* ทีมชาติทาจิกิสถาน ที่ Global Sports Archive

หมวดหมู่:ฟุตบอลในประเทศทาจิกิสถาน
ท
ฝุ่นควันในเอเชียตะวันออกเฉียงใต้

**หมอกควันในเอเชียตะวันออกเฉียงใต้**เป็นปัญหามลพิษทางอากาศขนาดใหญ่ซึ่งเกิดเป็นประจำ ก่อให้เกิดผลเสียต่อสุขภาพและเศรษฐกิจของประเทศบรูไนดารุสซาลาม อินโดนีเซีย มาเลเซีย สิงคโปร์ ฟิลิปปินส์และไทย ซึ่งสองประเทศหลังมีขอบเขตปัญหาน้อยกว่าสี่ประเทศข้างต้น ปัญหาดังกล่าวปะทุขึ้นทุกฤดูแล้งโดยมีความรุนแรงมากน้อยต่างกัน มีบันทึกหมอกควันข้ามแดนในเอเชียตะวันออกเฉียงใต้มาตั้งแต่ปี 2515

หมอกควันดังกล่าวส่วนใหญ่เกิดจากไฟเกษตรกรรมมิชอบด้วยกฎหมายเนื่องจากการทำไร่เลื่อนลอย (slash-and-burn) ในขนาดอุตสาหกรรมในประเทศอินโดนีเซีย โดยเฉพาะอย่างยิ่งจากจังหวัดสุมาตราใต้และรีเยาบนเกาะสุมาตรา และเกาะบอร์เนียวส่วนของอินโดนีเซีย ที่ดินซึ่งถูกเผานั้นสามารถขายได้ในราคาสูงกว่าอย่างผิดกฎหมาย และมีการนำไปใช้สำหรับกิจกรรมอย่างการปลูกน้ำมันปาล์มและไม้ทำเยื่อกระดาษ (pulpwood) การเผามีราคาถูกกว่าและเร็วกว่าการตัดและการเก็บกวาดโดยใช้รถขุดหรือเครื่องจักรอื่น

## ดูเพิ่ม
* ฝุ่นควันในเอเชียตะวันออกเฉียงใต้ พ.ศ. 2562

## อ้างอิง

หมวดหมู่:มลพิษทางอากาศ
หมวดหมู่:สิ่งแวดล้อมของเอเชียตะวันออกเฉียงใต้
จักรวรรดิโซเวียต

thumb|ธงชาติสหภาพโซเวียต
นิยามคำว่า **จักรวรรดิโซเวียต** มีได้สองความหมาย ประการแรกคือทัศนะของชาติตะวันตกที่มองสหภาพโซเวียตในวิชา **โซเวียตศึกษา** () อันมองว่าสหภาพโซเวียตเป็นจักรวรรดิอาณานิคมรูปแบบหนึ่ง ทัศนะคตินี้เชื่อกันว่ามีที่มาจากหนังสือ "การก่อตั้งของสหภาพโซเวียต" (The Formation of the Soviet Union) ของ"ริชาร์ด ไปเปอร์" (Richard Pipes) อีกความหมายหนึ่งคือนิยามนี้หมายถึงโยบายการต่างประเทศของสภาพโซเวียตทีมีความคลับคล้ายกับแนวคิดจักรวรรดินิยมระหว่างยุคสงครามเย็น

หมวดหมู่:จักรวรรดินิยม
ซ
ซ
หมวดหมู่:สงครามเย็น
โด๋ ซวี หมั่ญ

**โด๋ ซวี หมั่ญ** (, เกิด 29 กันยายน 2539) นักฟุตบอลอาชีพชาวเวียดนาม ปัจจุบันเล่นในตำแหน่งกองหลังให้กับสโมสรฟุตบอลฮานอยและฟุตบอลทีมชาติเวียดนาม

ซวี หมั่ญเลื่อนขึ้นสู่ทีมชุดใหญ่ของสโมสรฮานอยในฤดูกาล 2558 และกลายเป็นส่วนสำคัญของทีมเขาคว้ารางวัลผู้เล่นดาวรุ่งยอดเยี่ยมของวีลีก เมื่อจบฤดูกาล 2558 ซวี หมั่ญถูกเรียกตัวติดทีมชาติระดับเยาวชน และถูกเรียกตัวติดทีมชาติชุดใหญ่ใน พ.ศ. 2558 ซวี หมั่ญเป็นหนึ่งในผู้เล่นที่มีอนาคตไกลมากที่สุดของเวียดนาม

## เกียรติประวัติ
### สโมสร
**ฮานอย**
*วี.ลีก ดิวิชัน 1: 2016, 2018, 2019, 2022
*เวียดนามคัพ: 2019, 2020, 2022
*เวียดนาม ซูเปอร์คัพ: 2019, 2020, 2021

### '''ทีมชาติ'''

#### เวียดนาม อายุไม่เกิน 23 ปี

* เอเชียนคัพ รุ่นอายุไม่เกิน 23 ปี รองชนะเลิศ: 2018

#### เวียดนาม
* ฟุตบอลชิงแชมป์แห่งชาติอาเซียน: 2018, 2024

## อ้างอิง

หมวดหมู่:กองหลังฟุตบอล
หมวดหมู่:นักฟุตบอลชาวเวียดนาม
หมวดหมู่:นักฟุตบอลทีมชาติเวียดนาม
หมวดหมู่:ผู้เล่นสโมสรฟุตบอลฮานอย
หมวดหมู่:บุคคลจากฮานอย
หมวดหมู่:ผู้เล่นในเอเชียนคัพ 2019
สโตนฮาร์ท

**สโตนฮาร์ท**() คือ เกมสร้างเมือง พัฒนาโดย Radiant Entertainment. เกมนี้ถูกปล่อยมาให้สำหรับ  Microsoft Windows และ macOS ในวันที่ 25 กรกฎาคม พ.ศ. 2560

## เกมเพลย์
สโตนฮาร์ทเป็นเกมเกี่บวกับการผจญภัยและเอาชีวิตรอดในโลกแฟนตาซี สิ่งที่ผู้เล่นต้องทำก็คือช่วยเหลือกลุ่มคนเล็กๆ ตั้งแหล่งที่อยู่อาศัย ผู้เล่นจำเป็นต้องหาแหล่งอาหาร สร้างที่อยู่อาศัย ปกป้องคนในหมู่บ้าน และหาทางที่จะขยายหมู่บ้าน

## อ้างอิง

หมวดหมู่:เกมสร้างเมือง
หมวดหมู่:วิดีโอเกมจำลอง
เอเชียนคัพ 2019 กลุ่มอี

**กลุ่มอีของ[[เอเชียนคัพ 2019]]** ลงเล่นตั้งแต่วันที่ 8 ถึง 17 มกราคม ค.ศ. 2019 กลุ่มนี้ประกอบไปด้วยซาอุดิอาระเบีย, กาตาร์, เลบานอน, และ เกาหลีเหนือ. สองทีมที่ดีที่สุด, กาตาร์และซาอุดิอาระเบีย, ได้ผ่านเข้าสู่ 16. ทีมอันดับที่สาม, เลบานอนได้พลาดการเข้าสู่รอบแพ้คัดออกโดยคะแนนแฟร์เพลย์ต่อ เวียดนาม.

ซาอุดิอาระเบียเป็นแชมป์เก่าเพียงทีมเดียวในกลุ่ม, มีสถิติชนะเอเชียนคัพสามสมัย (1984, 1988 และ 1996).

## ทีม

;หมายเหตุ

## ตารางคะแนน

ในรอบ 16 ทีมสุดท้าย :
* ทีมชนะเลิศของกลุ่มอี, กาตาร์, จะได้แข่งกับทีมรองชนะเลิศของกลุ่มดี, อิรัก
* ทีมรองชนะเลิศของกลุ่มอี, ซาอุดิอาระเบีย, จะได้แข่งกับทีมชนะเลิศของกลุ่มเอฟ, ญี่ปุ่น

## นัด
เวลาที่ระบุไว้คือเวลามาตรฐานอ่าว (UTC+4)

### ซาอุดิอาระเบีย พบ เกาหลีเหนือ


### กาตาร์ พบ เลบานอน


### เลบานอน พบ ซาอุดิอาระเบีย


### เกาหลีเหนือ พบ กาตาร์


### ซาอุดิอาระเบีย พบ กาตาร์


### เลบานอน พบ เกาหลีเหนือ


## อ้างอิง

## แหล่งข้อมูลอื่น
* 

หมวดหมู่:เอเชียนคัพ 2019
เอเชียนคัพ 2019 กลุ่มเอฟ

**กลุ่มเอฟของ[[เอเชียนคัพ 2019]]** ลงเล่นตั้งแต่วันที่ 9 ถึง 17 มกราคม ค.ศ. 2019 กลุ่มนี้ประกอบไปด้วยญี่ปุ่น, อุซเบกิสถาน, โอมาน, และ เติร์กเมนิสถาน. สองทีมที่ดีที่สุด, ญี่ปุ่นและอุซเบกิสถาน, พร้อมกับทีมอันดับที่สาม, โอมาน (ในฐานะหนึ่งใน ทีมอันดับสามสี่ทีมที่ดีที่สุด), จะได้ผ่านเข้าสู่รอบ 16 ทีมสุดท้าย.

ญี่ปุ่นเป็นทีมแชมป์เก่าทีมเดียวเท่านั้น, และทีมเคยชนะเลิศมากที่สุดในเอเชียนคัพอีกด้วย (1992, 2000, 2004 และ 2011).

## ทีม

;หมายเหตุ

## ตารางคะแนน

## นัด
เวลาที่ระบุไว้คือเวลามาตรฐานอ่าว (UTC+4)

### ญี่ปุ่น พบ เติร์กเมนิสถาน


### อุซเบกิสถาน พบ โอมาน


### โอมาน พบ ญี่ปุ่น


### เติร์กเมนิสถาน พบ อุซเบกิสถาน


### โอมาน พบ เติร์กเมนิสถาน


### ญี่ปุ่น พบ อุซเบกิสถาน


## อ้างอิง

## แหล่งข้อมูลอื่น
* 

หมวดหมู่:เอเชียนคัพ 2019
ทางหลวงชนบท อย.3006

**ทางหลวงชนบท อย.3006 สายแยกทางหลวงหมายเลข 340 (กม.ที่ 55+900) - บ้านไม้ตรา** หรือ **ถนนลาดบัวหลวง-ไม้ตรา** เป็นทางหลวงชนบทในจังหวัดพระนครศรีอยุธยา มีขนาด 2-8 ช่องจราจร ครอบคลุมพื้นที่อำเภอลาดบัวหลวงและอำเภอบางไทร เริ่มต้นจากทางหลวงแผ่นดินหมายเลข 340 เลียบไปตามคลองพระยาบันลือฝั่งเหนือ ผ่านตำบลหลักชัย, ตำบลลาดบัวหลวง, ตำบลพระยาบันลือ อำเภอลาดบัวหลวง และตำบลไม้ตรา อำเภอบางไทร สิ้นสุดสายทางบริเวณทางหลวงแผ่นดินหมายเลข 3111 ระยะทางประมาณ 21.479 กม. โดยทางหลวงชนบทสายนี้ มีถนนบางส่วนในอดีตเคยเป็นทางหลวงเดิม นั่นคือ **ทางหลวงแผ่นดินหมายเลข 3425** ก่อนที่กรมทางหลวงจะโอนให้กรมทางหลวงชนบทเป็นผู้ดูแลในปัจจุบัน
ทางหลวงชนบท อย.3006
อย.3006
สวนพระ

**สวนพระ** (Buddha Park) หรือ **เซียงควน** (ลาว: ຊຽງຄວນ) เป็นอุทยานรูปปั้นที่ตั้งอยู่ทางทิศตะวันออกเฉียงใต้ของเวียงจันทน์ไป 25 กิโลเมตร บนคุ้งแม่น้ำโขง ถึงแม้ว่าจะไม่ใช่วัด แต่อุทยานแห่งนี้บางครั้งก็ถูกเรียกว่า **วัดเซียงควน** (ลาว: ວັດຊຽງຄວນ) ชื่อ *เซียงควน* แปลว่า *เมืองแห่งวิญญาณ* ภายในประกอบไปด้วยรูปปั้นรูปเคารพ และพระพุทธรูปราว 200 องค์ อุทยานแห่งนี้สร้างโดยปู่บุญเหลือ สุรีรัตน์ นักวิปัสสนาชาวไทย ซึ่งต่อมาท่านได้สร้างอุทยานลักษณะคล้ายกันที่บ้านเกิดของท่านในจังหวัดหนองคาย คือ ศาลาแก้วกู่ สวนแห่งนี้มีลักษณะที่คล้ายคลึงกับสวนแห่งโบมาร์โซ (Gardens of Bomarzo) ที่แคว้นลัตซีโย ประเทศอิตาลี


ไฟล์:Affenkopf Skulptur Buddha Park Vientiane Laos.jpg|thumb|ประติมากรรมหนุมานอมพลับพลา
ไฟล์:20171118 Park Buddy w Wientianie 3129 DxO.jpg|thumb|ประติมากรรมราหู
ไฟล์:20171118 Buddha Park Vientiane 3059 DxO.jpg|thumb|หอภายในสวนพระ


## อ้างอิง

หมวดหมู่:สิ่งก่อสร้างในเวียงจันทน์
หมวดหมู่:สวนประติมากรรมในทวีปเอเชีย
เอเชียนคัพ 2019 รอบแพ้คัดออก

**รอบแพ้คัดออกของ [[เอเชียนคัพ 2019]]** เป็นรอบที่สองและรอบสุดท้ายของการแข่งขัน, ซึ่งต่อมาจากรอบแบ่งกลุ่ม. เริ่มต้นเมื่อวันที่ 20 มกราคม กับรอบ 16 ทีมสุดท้ายและสิ้นสุดเมื่อวันที่ 1 กุมภาพันธ์ กับ นัดชิงชนะเลิศ, จัดขึ้นที่ สนามกีฬาซายิดสปอตส์ซิตี ใน อาบูดาบี.

เวลาทั้งหมดคือเวลาท้องถิ่น, GST (UTC+4).

## รูปแบบการแข่งขัน

## ทีมที่ผ่านเข้ารอบ

## สายการแข่งขัน


## รอบ 16 ทีมสุดท้าย

### จอร์แดน พบ เวียดนาม


### ไทย พบ จีน


### อิหร่าน พบ โอมาน


### ญี่ปุ่น พบ ซาอุดีอาระเบีย


### ออสเตรเลีย พบ อุซเบกิสถาน


### สหรัฐอาหรับเอมิเรตส์ พบ คีร์กีซสถาน


### เกาหลีใต้ พบ บาห์เรน


### กาตาร์ พบ อิรัก


## รอบ 8 ทีมสุดท้าย

### เวียดนาม พบ ญี่ปุ่น


### จีน พบ อิหร่าน


### เกาหลีใต้ พบ กาตาร์


### สหรัฐอาหรับเอมิเรตส์ พบ ออสเตรเลีย


## รอบรองชนะเลิศ

### อิหร่าน พบ ญี่ปุ่น


### กาตาร์ พบ สหรัฐอาหรับเอมิเรตส์


## รอบชิงชนะเลิศ

## อ้างอิง

## แหล่งข้อมูลอื่น
* 

หมวดหมู่:เอเชียนคัพ 2019
พระเจ้าออร์ดอญโญที่ 3 แห่งเลออน

**ออร์ดอญโญที่ 3** () เสด็จพระราชสมภพ ค.ศ. 925 สิ้นพระชนม์ ค.ศ. 956 ที่ซาโมรา ครองราชย์เป็นกษัตริย์แห่งเลออนตั้งแต่ปี ค.ศ. 951 จนสิ้นพระชนม์

## พระราชประวัติ
ออร์ดอญโญเป็นพระโอรสและทายาทของพระเจ้ารามีโรที่ 2 แห่งเลออน ทรงเผชิญหน้ากับราชอาณาจักรนาวาร์และเคานต์กัสติยา เฟร์นัน กอนซาเลซ เคานต์คนแรกของกัสติยาที่ได้รับเอกราช ซึ่งสนับสนุนพระเจ้าซันโชที่ 1 แห่งเลออน พระอนุชาของพระองค์ที่แย่งชิงบัลลังก์กัน พระเจ้าออร์ดอญโญที่ 3 ยังเผชิญกับการก่อกบฏภายในในช่วงรัชสมัยของพระองค์หลายต่อหลายครั้ง หนึ่งในนั้นคือการก่อจราจลในกาลิเซีย และการโจมตีจากอัลอันดาลุส ซึ่งในปี ค.ศ. 955 พระองค์ได้ตอบโต้ด้วยการส่งกองทหารขนาดใหญ่ไปรับมือการปล้นทำลายลิสบอน กษัตริย์ยับยั้งการรุกรานของกาหลิบกอร์โดบา ทรงเสนอสนธิสัญญาพักรบให้แก่กาหลิบอับเดร์รามันที่ 3 ซึ่งยอมรับข้อเสนอ ทั้งสองฝ่ายทำข้อตกลงร่วมกันว่าจะไม่โจมตีและถอดถอนอีกฝ่ายออกจากตำแหน่ง

พระเจ้าออร์ดอญโญที่ 3 ทำการปรับโครงสร้างองค์การภายในอาณาเขตของพระองค์ใหม่อย่างละเอียดรอบคอบและดำเนินการเสริมสร้างความแข็งแกร่งให้แก่หน่วยงานที่พระบิดาของพระองค์ก่อตั้งขึ้นมา ทรงจากไปในเดือนตุลาคม ค.ศ. 956 ผู้สืบทอดตำแหน่งต่อจากพระองค์คือพระอนุชาและศัตรูของพระองค์ ซันโชผู้ตัวอ้วน ซึ่งเป็นพระโอรสของพระเจ้ารามีโรเช่นกัน แต่เกิดจากคนละมารดา

## การอภิเษกสมรสและทายาท
พระเจ้าออร์ดอญโญอภิเษกสมรสกับอูร์รากา เฟร์นันเดซ บุตรสาวของเฟร์นัน กอนซาเลซ เคานต์แห่งกัสติยา ทั้งคู่มีพระโอรสธิดาด้วยกัน คือ

* พระเจ้าเบร์มุนโดที่ 2 แห่งเลออน
* กอนซาโล

## อ้างอิง


หมวดหมู่:พระมหากษัตริย์เลออน
จักรเย็บผ้า

thumb|upright=1.8|จักรเย็บผ้าปัจจุบัน

**จักรเย็บผ้า** เป็นเครื่องที่ใช้ในการเย็บผ้าและวัสดุอื่น ๆ ด้วยด้าย จักรเย็บผ้าถูกประดิษฐ์ขึ้นในช่วงการปฏิวัติอุตสาหกรรมครั้งแรกเพื่อลดปริมาณงานตัดเย็บด้วยมือที่ดำเนินการในบริษัทเย็บผ้า นับตั้งแต่การประดิษฐ์จักรเย็บผ้าชิ้นแรก โดยทั่วไปถือว่าเป็นงานของ Englishman Thomas Saint ในปี 1790 จักรเย็บผ้าได้ปรับปรุงประสิทธิภาพและประสิทธิผลของอุตสาหกรรมเสื้อผ้า

จักรเย็บผ้าในบ้านได้รับการออกแบบสำหรับคนคนหนึ่งที่จะเย็บสิ่งของแต่ละรายการแบบตะเข็บเดียว ในจักรเย็บผ้าที่ทันสมัย ผ้าจะร่อนเข้าและออกจากเครื่องได้ง่ายโดยไม่ต้องใช้เข็มและปลอกและเครื่องมืออื่น ๆ ที่ใช้ในการเย็บด้วยมือโดย ทำให้กระบวนการเย็บเป็นแบบอัตโนมัติ และประหยัดเวลา

จักรเย็บผ้าแบบอุตสาหกรรมโดยตรงกันข้ามกับเครื่องจักรในบ้านนั้นมีขนาดใหญ่กว่า เร็วกว่า และหลากหลายมากกว่า ทั้งขนาด ต้นทุน ลักษณะ และภาระงาน

thumb|left|ลักษณะการเย็บของจักรเย็บผ้าเครื่องแรก ที่ทำมาสำหรับการเย็บหนังสัตว์
## อ้างอิง

หมวดหมู่:สิ่งประดิษฐ์ของอังกฤษ
ทางหลวงแผ่นดินหมายเลข 349

**ทางหลวงแผ่นดินหมายเลข 349 สายพนัสนิคม - หนองชาก** หรือ **ถนนจารุวร** เป็นทางหลวงแผ่นดินในจังหวัดชลบุรีแบบสามช่องจราจรสวนทาง มีจุดเริ่มต้นจากสี่แยกไฟแดงพนัสนิคม ในตำบลพนัสนิคม อำเภอพนัสนิคม จังหวัดชลบุรี จนถึงทางหลวงแผ่นดินหมายเลข 344 ในตำบลหนองชาก อำเภอบ้านบึง จังหวัดชลบุรี ผ่านตำบลพนัสนิคม ตำบลนามะตูม ตำบลทุ่งขวาง ตำบลหมอนนาง ในอำเภอพนัสนิคม และตำบลหนองอิรุณ ตำบลหนองชาก ในอำเภอบ้านบึง มีระยะทางรวม 17.484 กิโลเมตร เป็นเส้นทางในความรับผิดชอบของแขวงทางหลวงชลบุรีที่ 1

## รายชื่อทางแยก

## แหล่งข้อมูลอื่น
* ระบบสารสนเทศโครงข่ายทางหลวง  กรมทางหลวง กระทรวงคมนาคม

3-349
รายชื่อรูปปั้นที่สูงที่สุดในประเทศไทย

thumb|สเกลเปรียบเทียบรูปปั้นที่สูงที่สุดในประเทศไทย 5 อันดับ

รายชื่อต่อไปนี้เป็น**รายชื่อรูปปั้นที่สูงที่สุดในประเทศไทย** ซึ่งประกอบด้วยพระพุทธรูป, เทพเจ้าฮินดู เช่น พระพิฆเนศ, เทพเจ้าจีน เช่น เจ้าแม่กวนอิม และ พระบรมราชานุสาวรีย์ของพระมหากษัตริย์ไทย

## รายชื่อ

* **A** ใช้ความสูงรวมฐาน ยกเว้นระบุไว้ว่าอย่างอื่น
* **B** แหล่งข้อมูลระบุความสูงในหน่วยวา จึงแปลงเป็นเมตรโดยใช้อัตรา 1 วา = 2 เมตร
* **C** แหล่งข้อมูลระบุความสูงในหน่วยวาและนิ้ว จึงแปลงเป็นเมตรโดยใช้อัตรา 1 วา = 2 เมตร และ 1 นิ้ว = 0.0254 เมตร (เมื่อคำนวณเสร็จจะปัดทศนิยมเป็น 2 ตำแหน่ง)
* **D** ความสูงไม่รวมฐาน หากรวมฐานจะอยู่ที่ 35 เมตร
* **E** ความสูงไม่รวมฐาน หากรวมฐานจะอยู่ที่ 20 เมตร
* **F** ความสูงไม่รวมฐาน หากรวมฐานจะอยู่ที่ 84 เมตร

## อยู่ระหว่างการก่อสร้าง

## รูปปั้นที่ไม่ทราบความสูงแน่ชัด

## ดูเพิ่ม
* รายชื่ออาคารที่สูงที่สุดในประเทศไทย
* พระพุทธรูปปางไสยาสน์ขนาดใหญ่ในไทย

## อ้างอิง

รูปปั้น

*
มหาสวัสดิ์

**มหาสวัสดิ์** อาจจะหมายถึง:
* **[[คลองมหาสวัสดิ์]]** คลองที่เป็นเส้นแบ่งเขตการปกครองระหว่างจังหวัดนนทบุรีกับกรุงเทพมหานคร และไหลผ่านจังหวัดนครปฐม
* **[[ตำบลมหาสวัสดิ์ (อำเภอพุทธมณฑล)|ตำบลมหาสวัสดิ์]]** ตำบลในอำเภอพุทธมณฑล จังหวัดนครปฐม
* **[[ตำบลมหาสวัสดิ์ (อำเภอบางกรวย)|ตำบลมหาสวัสดิ์]]** ตำบลในอำเภอบางกรวย จังหวัดนนทบุรี
* **[[ที่หยุดรถไฟคลองมหาสวัสดิ์]]** ที่หยุดรถไฟของรถไฟทางไกลสายใต้ ตั้งอยู่ในตำบลมหาสวัสดิ์ อำเภอพุทธมณฑล
ปราเสริฐ ปราสาททองโอสถ

นายแพทย์ **ปราเสริฐ ปราสาททองโอสถ** (เกิด 22 มีนาคม พ.ศ. 2476) เป็นประธานกรรมการบริษัท บริษัท การบินกรุงเทพ จำกัด (มหาชน) (บางกอกแอร์เวย์ส) อดีต ประธานคณะผู้บริหารและกรรมการผู้อำนวยการใหญ่ ประธานกรรมการบริหาร และกรรมการบริษัท กรุงเทพดุสิตเวชการ จำกัด (มหาชน) โดยลาออกจากตำแหน่งดังกล่าวในวันที่ 21 มกราคม พ.ศ. 2562 เจ้าของโรงพยาบาลนนทเวช โดยถือหุ้นไว้ 1.37%

นักธุรกิจ มหาเศรษฐีชาวไทย ผู้ก่อตั้งและเป็นเจ้าของบริษัท กรุงเทพดุสิตเวชการ จำกัด (มหาชน), บริษัท ปราสาททองโอสถ จำกัด กลุ่มการดูแลสุขภาพเอกชนที่ใหญ่ที่สุดในประเทศไทย และเป็นเจ้าของสายการบินบางกอกแอร์เวย์ส

## ประวัติ
ปราเสริฐ เกิดเมื่อวันที่ 22 มีนาคม พ.ศ. 2476 เป็นบุตรนายทองอยู่ (ช้างบุญชู) ปราสาททองโอสถ กับนางบุญรอด ปราสาททองโอสถ 

ปราเสริฐ มีพี่ชายชื่อนายแพทย์ปราสาท ซึ่งสมรสกับนางวิสุนีย์ ปราสาททองโอสถ มีบุตร-ธิดา 3 คน คือ 
# พลตำรวจเอก วิสนุ ปราสาททองโอสถ อดีตจเรตํารวจแห่งชาติ สมรสกับอุชัญญา ปราสาททองโอสถ 
# ปิยสุนีย์ ชัยปราณี สมรสกับทัชชะ ชัยปราณี กรรมการผู้จัดการ บริษัท มินเนอร์รี่โกลด์ จํากัด (มหาชน) 
# ปรนิน ตู้จินดา สมรสกับพรสนอง ตู้จินดา กรรมการ ธนาคารกรุงศรีอยุธยา จำกัด (มหาชน) 

ปราเสริฐ สมรสกับนางวัลลีย์ ปราสาททองโอสถ (สกุลเดิม: โปษยะจินดา) มีบุตร-ธิดา 5 คนคือ 

# แพทย์หญิง ปรมาภรณ์ ปราสาททองโอสถ ประธานกรรมการบริหารและกรรมการผู้อำนวยการใหญ่ บริษัท กรุงเทพดุสิตเวชการ จำกัด (มหาชน) 
# พุฒิพงศ์ ปราสาททองโอสถ ประธานคณะผู้บริหารและกรรมการผู้อำนวยการใหญ่ บริษัท การบินกรุงเทพ จำกัด (มหาชน) 
# อาริญา ปราสาททองโอสถ ประธานผู้บริหารโรงแรมเซเลส สมุยและ กรรมการ บริษัท การบินกรุงเทพ จำกัด (มหาชน) 
# พันตรี สมิทธิ์ ปราสาททองโอสถ ประธานคณะผู้บริหาร กลุ่มธุรกิจที่นอกเหนือจากโรงพยาบาล บริษัท กรุงเทพดุสิตเวชการ จำกัด (มหาชน) 
# สมฤทัย ปราสาททองโอสถ

สำเร็จการศึกษาระดับมัธยมศึกษาจากโรงเรียนอัสสัมชัญ (อสช 15081) และระดับปริญญาตรี คณะแพทยศาสตร์ศิริราชพยาบาล จากมหาวิทยาลัยมหิดลมีพี่ชายชื่อ นายแพทย์ปราสาท ปราสาททองโอสถ อดีตนายกสมาคมศิษย์เก่าแพทย์จุฬาลงกรณ์ ในพระบรมราชูปถัมภ์

thumb|ห้างปราสาททองโอสถ|left
เขาเป็นเจ้าของปราสาททองโอสถและกรุงเทพดุสิตเวชการ กลุ่มดูแลสุขภาพเอกชนที่ใหญ่ที่สุดของประเทศไทย และสายการบินบางกอกแอร์เวย์ส เขาเป็นประธานและประธานบริหารของกรุงเทพดุสิต และประธานบริหารและรองประธานของบางกอกแอร์เวย์ส 

ณ เดือนสิงหาคม พ.ศ. 2561 *[[ฟอบส์]]* ประเมินมูลค่าสุทธิ 3.5 พันล้านดอลลาร์สหรัฐ

## เครื่องราชอิสริยาภรณ์

## อ้างอิง


หมวดหมู่:แพทย์ชาวไทย
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนอัสสัมชัญ
หมวดหมู่:มหาเศรษฐีชาวไทย
หมวดหมู่:นักธุรกิจชาวไทย
หมวดหมู่:ผู้ได้รับเครื่องราชอิสริยาภรณ์ ป.ภ.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลที่ยังมีชีวิตอยู่
หมวดหมู่:ชาวไทยเชื้อสายจีน
หมวดหมู่:ผู้ได้รับเหรียญรัตนาภรณ์ ว.ป.ร.4 (ร.10)
เหงียน ต๊วน หมั่ญ

**เหงียน ต๊วน หมั่ญ** (; เกิด 31 กรกฎาคม 1990) เป็นนักฟุตบอลชาวเวียดนามที่เล่นเป็นผู้รักษาประตูสำหรับสโมสรฟุตบอลคั้ญฮหว่าและฟุตบอลทีมชาติเวียดนาม

## เกียรติประวัติ

* ฟุตบอลชิงแชมป์แห่งชาติอาเซียน: 2018

## อ้างอิง

หมวดหมู่:นักฟุตบอลชาวเวียดนาม
หมวดหมู่:นักฟุตบอลทีมชาติเวียดนาม
หมวดหมู่:บุคคลที่ยังมีชีวิตอยู่
หมวดหมู่:ผู้รักษาประตูฟุตบอล
หมวดหมู่:ผู้เล่นสโมสรฟุตบอลฮหว่างอัญซาลาย
หมวดหมู่:ผู้เล่นในเอเชียนคัพ 2019
หมวดหมู่:บุคคลจากจังหวัดทัญฮว้า
ดว่าน วัน เหิ่ว

**ดว่าน วัน เหิ่ว** (; เกิด 19 เมษายน 1999) เป็นนักฟุตบอลชาวเวียดนามที่เล่นเป็นกองหลังที่เล่นให้กับกงอันฮานอยและฟุตบอลทีมชาติเวียดนาม ใน ค.ศ. 2017 เขาทำได้หนึ่งประตูจากการแข่งขันกับติมอร์-เลสเตทำให้คะแนนจบที่ 4–0

โดย ดว่าน วัน เหิ่ว เป็นผู้เล่นชาวเวียดนามคนแรกที่ได้เล่นในเอเรอดีวีซี ของประเทศเนเธอร์แลนด์

## อ้างอิง

หมวดหมู่:นักฟุตบอลชาวเวียดนาม
หมวดหมู่:นักฟุตบอลทีมชาติเวียดนาม
หมวดหมู่:กองหลังฟุตบอล
หมวดหมู่:บุคคลจากจังหวัดท้ายบิ่ญ
หมวดหมู่:ผู้เล่นในเอเชียนคัพ 2019
หมวดหมู่:ผู้เล่นในวี.ลีก 1
หมวดหมู่:ผู้เล่นในเอเรอดีวีซี
หมวดหมู่:ผู้เล่นสโมสรฟุตบอลฮานอย
หมวดหมู่:ผู้เล่นสโมสรกีฬาเฮเรินเฟน
กลุ่มเอนเดโมลชายน์

**กลุ่มเอนเดโมลชายน์** () เป็นบริษัทผู้ผลิตรายการโทรทัศน์ทั้งแบบมีสคริปต์และไม่มีสคริปต์ของเนเธอร์แลนด์ และเป็นเจ้าของลิขสิทธิ์สำหรับรายการโทรทัศน์ที่มีชื่อเสียงในระดับโลกหลายรายการ เช่น บิกบราเธอร์, มาสเตอร์เชฟ, Your Face Sounds Familiar (ซึ่งประเทศไทยซื้อลิขสิทธิ์มาทำเป็นรายการ เปลี่ยนหน้าท้าโชว์ Sing Your Face Off), พีคกี้บลายเดอร์, แบล็ก มิร์เรอร์, ฮิวแมน, แกรนท์เชสเตอร์, ทินสตาร์ และ The Wall

ในปี ค.ศ. 2018 กลุ่มเอนเดโมลชายน์ผลิตรายการออกอากาศถึง 700 รายการใน 270 ช่องทางการออกอากาศ ทำให้ K7 ที่จัดอันดับเรื่อง 100 อันดับรายการโทรทัศน์แห่งปี 2018-19 จัดให้กลุ่มเอนเดโมชายน์เป็นบริษัทที่ผลิตและจำหน่ายรายการโทรทัศน์มากที่สุดในปี ค.ศ. 2018

กลุ่มเอนเดโมลชายน์ก่อตั้งขึ้นในปี ค.ศ. 2015 จากการรวมกิจการของบริษัทโทรทัศน์ของดัตช์นามเอนเดโมล และกลุ่มชายน์ที่ดูแลสตูดิโอของเอลิซาเบธ เมอร์ด็อคในสหราชอาณาจักร บริษัทกลุ่มเอนเดโมลชายน์นี่ยังรวมถึงโปรดักชั่นของ Dragonfly, Kudos และ Princess ด้วย รวมไปถึงชายน์ทีวี ซึ่งก่อตั้งขึ้นในปี ค.ศ. 2001 โดยเอลิซาเบธ เมอร์ด็อค และบริษัทภาพยนตร์และโทรทัศน์เมโทรโนม ซึ่งเป็นกลุ่มผลิตจากแถมสแกนดิเนเวีย, ชายน์อินเตอร์เนชันแนล ที่เป็นกลุ่มจำหน่ายลิขสิทธิ์ของรายการในกลุ่มเอนเดโมลชายน์และรับผิดชอบในการจัดจำหน่ายในรูปแบบต่าง ๆ กลุ่มเอนเดโมลชายน์ยังได้จัดตั้งบริษัทระหว่างประเทศขึ้นมาในสหรัฐ ออสเตรเลีย อินเดีย เยอรมนี ฝรั่งเศส และแถบคาบสมุทรไอบีเรีย

ตั้งแต่วันที่ 20 มีนาคม ค.ศ. 2019 ถึงวันที่ 3 กรกฎาคม ค.ศ. 2020 บริษัทดังกล่าวเป็นเจ้าของร่วมกันโดยเดอะวอลต์ดิสนีย์ และบริษัทจัดการโลกาภิวัตน์อะพอลโล โดยแต่ละฝ่ายถือหุ้น 50% ต่อมาเมื่อวันที่ 22 ตุลาคม ค.ศ. 2019 กลุ่มแบนิเจย์ บริษัทสัญชาติฝรั่งเศส ได้ประกาศความตั้งใจที่จะซื้อกิจการกลุ่มเอนเดโมลชายน์จากดิสนีย์และอะพอลโล และเมื่อวันที่ 30 มิถุนายน ค.ศ. 2020 คณะกรรมาธิการยุโรปได้อนุมัติการซื้อกิจการกลุ่มเอนเดโมลชายน์ของแบนิเจย์ การซื้อกิจการเสร็จสมบูรณ์ในวันที่ 3 กรกฎาคม ค.ศ. 2020

## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:กลุ่มชายน์

หมวดหมู่:บริษัทผลิตรายการโทรทัศน์ของเนเธอร์แลนด์
หมวดหมู่:บริษัทที่เกิดจากการควบรวมกิจการ
หมวดหมู่:การควบรวมและเข้าซื้อกิจการในปี พ.ศ. 2563
โคปุรัม

[thumb|โคปุรัมของ[วัดพระศรีมหาอุมาเทวี|มหามริอัมมันโกยิล กรุงเทพมหานคร]]

**โคปุรัม** หรือ **โคปุระ** (, ) คือหอคอยซุ้มทางเข้าโบสถ์พราหมณ์ ปกติมักประดับตกแต่งอย่างวิจิตรด้วยเทวรูปมากมาย พบในสถาปัตยกรรมทราวิฑหรือสถาปัตยกรรมทมิฬนาฑู ซึ่งเป็นที่นิยมในอินเดียใต้ 

ในอดีต ไม่นิยมสร้างโคปุรัมให้ใหญ่โตเหมือนในปัจจุบัน ต่อมาจึงนิยมสร้างให้มีขนาดใหญ่และส่วนใหญ่นิยมสร้างโคปุรัมล้อมรั้วของเทวสถานด้วยซ้ำ ด้านบนสุดของโคปุรัมคือหินทรงบัลบัสที่เรียกว่ากลสัม (kalasam) สิ่งก่อสร้างลักษณะเดียวกับโคปุรัมตรงกลางของเทวสถานเรียกในอินเดียใต้ว่า วิมาน (vimana) หรือเรียกในอินเดียเหนือว่า ศิขร (shikhara) ทั้งคู่สร้างและออกแบบตามกฎที่บัญญัติไว้ในวาสตุศาสตร์ (Vastu Shastra) คัมภีร์ฮินดูว่าด้วยการก่อสร้างและการออกแบบสถาปัตยกรรมที่คล้ายกับการวางฮวงจุ้ยของจีน

[thumb|ภาพกราฟิกแสดงอาคารต่าง ๆ ใน[โบสถ์พราหมณ์อย่างง่าย โคปุรัมคือโครงสร้างสีแดงเลือดหมู]]
นักโบราณคดีเชื่อว่าโคปุรัมได้รับอิทธิพลจากยุคปัลลวะและโครงสร้างที่เรียกว่าหอศิขรในสถาปัตยกรรมแบบอินเดียเหนือ ซึ่งราวปีคริสต์ศักราช 12–16 เทวสถานฮินดูกลายเป็นศูนย์รวมของชุมชน ซุ้มทางเข้าจึงกลายเป็นส่วนสำคัญของเทวสถานฮินดู การสร้างซุ้มประตูทางเข้าให้งดงามและโอ่อ่าจึงทำให้เกิดการสร้างโคปุรัมขึ้น จนในที่สุดโคปุรัมบดบังลักษณะของวิหารภายใน บางครั้งโคปุรัมก็เป็นเทวาลัยในตนเองด้วย บางเทวสถานจึงมีโคปุรัมมากกว่าหนึ่งแห่ง โคปุรัมแพร่หลายไปพร้อมกับอิทธิพลของฮินดู ดังที่ปรากฏในสถาปัตยกรรมเขมร เช่น ปราสาทหินต่าง ๆ ที่พบในประเทศกัมพูชาและไทย

นักศัพทมูลวิทยาสันนิษฐานที่มาของชื่อ *โคปุรัม* ไว้อยู่สองทฤษฎีคือ ทฤษฎีแรกเชื่อว่ามาจากภาษาทมิฬคำว่า โค (கோ; kō) ซึ่งแปลว่า "กษัตริย์" และ ปุราม (புறம்; puram) ซึ่งแปลว่า "ด้านนอก" ในขณะที่อีกทฤษฎีเชื่อว่ามาจากภาษาสันสกฤตคำว่า โค () ซึ่งแปลว่าวัว หรือ นคร และคำว่า ปุระ () ซึ่งแปลว่า เมือง หรือ นิคม

## ระเบียงภาพ

ไฟล์:பினாங்கு மாரியம்மன் ஆலயம், மலேசியா..jpg
ไฟล์:A view outside a Sri Mariamman Temple, Hindu iconography.jpg
ไฟล์:Singapore Tempel Sri Mariammam Gopuram 1.jpg
ไฟล์:Grand Baie, Vadapazhanee Murugan Kovil, Gopuram (2).JPG
ไฟล์:Hamm-Tempel-Farbgestaltung2014-11-02-13-07.jpg
ไฟล์:Colombo-temple hindu.jpg


## อ้างอิง

หมวดหมู่:ชนิดของทางเข้าออก 
หมวดหมู่:สถาปัตยกรรมโบสถ์พราหมณ์
หมวดหมู่:สถาปัตยกรรมอินเดีย
หมวดหมู่:สถาปัตยกรรมฮินดู
พระยาสรรค์

**พระยาสรรค์** (? - 2325) เจ้าเมืองสรรค์บุรีคนสุดท้ายในสมัยธนบุรี มีชีวิตอยู่ในช่วงปลายสมัยกรุงศรีอยุธยาถึงกรุงธนบุรี โดยในช่วงปลายสมัยกรุงธนบุรีพระยาสรรค์ได้รับพระบัญชาให้ขึ้นไปปราบกบฏซึ่งนำโดย **ขุนสุระ**, **นายบุนนาค บ้านแม่ลา** และ **ขุนแก้ว** น้องชายของพระยาสรรค์ที่กรุงเก่าแต่พระยาสรรค์กลับคุมทัพกบฏจากกรุงเก่า ลงมายังกรุงธนบุรีพร้อมกับบีบให้สมเด็จพระเจ้ากรุงธนบุรี ต้องเสด็จออกผนวชเมื่อเดือนมีนาคม พ.ศ. 2324 พร้อมกับออกว่าราชการชั่วคราว ต่อมาเมื่อสมเด็จเจ้าพระยามหากษัตริย์ศึก ได้ยกทัพใหญ่เดินทางกลับมาจากเขมร พระยาสรรค์และคณะผู้ก่อการได้ยอมแพ้ต่อสมเด็จเจ้าพระยามหากษัตริย์ศึกซึ่งสมเด็จเจ้าพระยามหากษัตริย์ศึกได้ตัดสินโทษผู้ก่อการตามสมควรโดยพระยาสรรค์อาจถูกประหารชีวิตในฐานะหัวหน้าคณะผู้ก่อการพร้อมกับกรมขุนอนุรักษ์สงคราม หรือ **เจ้ารามลักษณ์** พระราชนัดดาของสมเด็จพระเจ้ากรุงธนบุรี จากนั้นจึงได้ปราบดาภิเษกเป็นปฐมกษัตริย์แห่ง ราชวงศ์จักรี พระนามว่า พระบาทสมเด็จพระพุทธยอดฟ้าจุฬาโลกมหาราช

หมวดหมู่:ขุนนางไทย
หมวดหมู่:ขุนนางในสมัยกรุงธนบุรี
หมวดหมู่:บุคคลในยุคราชวงศ์บ้านพลูหลวง
กลุ่มวิแชกราด

**กลุ่มวิแชกราด** (; ; ; ) หรือที่รู้จักกันในชื่อ **วิแชกราด 4** () และ **วี4** () เป็นพันธมิตรทางการเมืองและวัฒนธรรมระหว่างรัฐสี่รัฐในยุโรปกลาง ได้แก่ เช็กเกีย โปแลนด์ ฮังการี และสโลวาเกีย (ซึ่งปัจจุบันเป็นสมาชิกสหภาพยุโรปและองค์การสนธิสัญญาแอตแลนติกเหนือ) โดยมีวัตถุประสงค์เพื่อส่งเสริมความร่วมมือด้านการทหาร วัฒนธรรม เศรษฐกิจ และพลังงานซึ่งกันและกัน และผลักดันการรวมกลุ่มของตนเข้ากับสหภาพยุโรป

กลุ่มวิแชกราดมีจุดเริ่มต้นมาจากการประชุมสุดยอดระหว่างผู้นำจากเชโกสโลวาเกีย ฮังการี และโปแลนด์ซึ่งจัดขึ้นในเมืองปราสาทวิแชกราดในฮังการี เมื่อวันที่ 15 กุมภาพันธ์ ค.ศ. 1991 วิแชกราดได้รับเลือกให้จัดการประชุมครั้งนั้นในฐานะที่เป็นสถานที่ที่จัดการประชุมใหญ่ระหว่างพระเจ้ายังแห่งโบฮีเมีย, พระเจ้ากาโรยที่ 1 แห่งฮังการี และพระเจ้ากาชีมีแยชที่ 3 แห่งโปแลนด์ใน ค.ศ. 1335

หลังการยุบเชโกสโลวาเกียใน ค.ศ. 1993 สาธารณรัฐเช็ก (เช็กเกีย) และสโลวาเกียได้กลายเป็นสมาชิกเอกเทศของกลุ่มวิแชกราด ทำให้จำนวนสมาชิกในกลุ่มเพิ่มจากสามเป็นสี่ประเทศ จากนั้นสมาชิกทั้งหมดในกลุ่มวิแชกราดได้เข้าร่วมสหภาพยุโรปเมื่อวันที่ 1 พฤษภาคม ค.ศ. 2004

## ผู้นำคนปัจจุบัน

File:Petr Fiala 2019 Praha.jpg| **[[เช็กเกีย]]**เปตร์ ฟิยาลานายกรัฐมนตรี
File:Viktor Orbán (40462383173).jpg| **[[ฮังการี]]**วิกโตร์ โอร์บานนายกรัฐมนตรี
File:Mateusz Morawiecki Prezes Rady Ministrów (cropped).jpg| **[[โปแลนด์]]**มาแตอุช มอราวีแยตสกีนายกรัฐมนตรี
File:Eduard Heger, Brussels (51614100353) (cropped).jpg| **[[สโลวาเกีย]]**เอดูอาร์ เฮเกร์นายกรัฐมนตรี


## อ้างอิง

## แหล่งข้อมูลอื่น

* 

หมวดหมู่:องค์การระหว่างรัฐบาล
หมวดหมู่:ยุโรปกลาง
ลูย์บอฟ ออร์โลวา

**ลูย์บอฟ เปตรอฟนา ออร์โลวา** (;  – 26 มกราคม 1975) เป็นดาราคนแรกที่ได้รับการยอมรับในวงการภาพยนตร์ของสหภาพโซเวียต, นักแสดงโรงละครที่มีชื่อเสียง และนักร้องที่มีพรสวรรค์

ออร์โลวาเกิดเป็นลูกในตระกูลขุนนางรัสเซียในเซฟนีโกรอด ใกล้กรุงมอสโก และเติบโตในเมืองยาโรสลัฟล์ ชื่อและนามสกุลของเธอเป็นคำที่มีความหมายในภาษารัสเซีย โดยคำว่า любовь หมายถึง "ความรัก" และ Орлова เป็นคำเรียกสตรีลิงค์ของ орлов ซึ่งแปลว่า "อินทรี"

เมื่อออร์โลวาอายุได้ 7 ขวบ ฟิโอดอร์ ชาลียาปินได้ทำนายอนาคตของออร์โลวาว่าจะเป็นนักแสดงชื่อดัง ออร์โลวาได้เข้าเรียนที่วิทยาลัยดนตรีมอสโก แต่ไม่สำเร็จการศึกษาเพราะต้องทำงานเพื่อสนับสนุนพ่อแม่ของเธอ สามีคนแรกของออร์โลวานักเศรษฐศาสตร์โซเวียตอันเดรย์ เบียร์เยซิน ถูกจับในปี 1930 อย่างไรก็ตามเรื่องนี้ไม่ได้ส่งผลกระทบต่ออาชีพของออร์โลวา

ในปี 1933 ออร์โลวาได้พบกับผู้กำกับมือใหม่กรีโกรี อะเลคซันดรอฟ ซึ่งต่อมาออร์โลวาได้เป็นนักแสดงในภาพยนตร์ของเขาเรื่อง *[[เวซิโอลืยเอเรบยาตา]]* (1934) และแต่งงานกับเขา การแสดงของออร์โลวาในภาพยนตร์ตลกนี้ได้รับความนิยมอย่างมากในสหภาพโซเวียต ทำให้สตาลินแสดงความเห็นใจดาราผู้นี้และได้รับฉายาว่า "นักแสดงหญิงผู้มีเกียรติของสหพันธ์สาธารณรัฐสังคมนิยมโซเวียตรัสเซีย"

ในอีกไม่กี่ปีต่อมา ออร์โลวาได้แสดงในภาพยนตร์ยอดนิยมสี่เรื่องซึ่งต่อมาได้กลายเป็นภาพยนตร์คลาสสิกของโซเวียตทั้ง *[[ซิร์ค]]* (1936), *[[วอลกา-วอลกา]]* (1938), *[[สเวียลืยปุต]]* (1940), และ *[[เวซนา]]* (1947) เธอได้รับรางวัลสตาลินในปี 1941 และในปี 1950 ออร์โลวาได้กลายเป็นผู้หญิงคนแรกที่ได้รับลำดับเกียรติศิลปินของประชาชนสหภาพโซเวียต สำหรับผลงานโดยเฉพาะภาพยนตร์ของเธอ
## ผลงานการแสดง
* 1934  —  *[[เปเตียร์บุร์กสกายานอช]]*
* 1934  —  *[[เวซิโอลืยเอเรบยาตา]]*
* 1936  —  *[[ซิร์ค]]*
* 1938  —  *[[วอลกา-วอลกา]]*
* 1940  —  *[[สเวียลืยปุต]]*
* 1947  —  *[[เวซนา]]* (รางวัลพิเศษสำหรับนักแสดงหญิงในงานเทศกาลภาพยนตร์เวนิส)
* 1950  —  *[[วสเตรชานาเอลเบ]]*
* 1950  —  *[[มูสซอร์กสกี (ภาพยนตร์)|มูสซอร์กสกี]]*
* 1952  —  *[[คอมปอซีตอร์กลีนคา]]*
* 1960  —  *[[รุสสกีซูเวียนีร์]]*

## อ้างอิง

## แหล่งข้อมูลอื่น

* 
*  lubov-orlova.ru
*  Lyubov Orlova on Russian Genealogy Foundation Website
*  Records of Lyubov Orlova on website The Encyclopedia of Russian recordings Russian-Records.com
*  "Ее советское сиятельство", *("Her Soviet Serenity")* an article in Kommersant-Money
* 

หมวดหมู่:บุคคลจากแคว้นมอสโก
หมวดหมู่:นักแสดงรัสเซีย
จักรยานถนนชิงแชมป์โลก

**จักรยานถนนชิงแชมป์โลก** () เป็นการแข่งขันชิงแชมป์โลกประจำปีสำหรับจักรยานประเภทถนนจัดขึ้นโดยสหภาพจักรยานระหว่างประเทศ (ยูซีไอ) จักรยานถนนแบ่งการแข่งขันออกเป็น 2 ประเภทคือจักรยานทางไกล และไทม์ไทรอัล และในปี ค.ศ. 2012 ได้เพิ่มรายการไทม์ไทรอัลประเภททีม

## รายการการแข่งขัน
การแข่งขันในปัจจุบันมีรายการต่อไปนี้:

* จักรยานทางไกลชาย
* ไทม์ไทรอัลชาย
* ไทม์ไทรอัลประเภททีมชาย
* จักรยานทางไกลชายอายุไม่เกิน 23 ปี
* ไทม์ไทรอัลชายอายุไม่เกิน 23 ปี
* จักรยานทางไกลเยาวชนชาย
* ไทม์ไทรอัลเยาวชนชาย
* จักรยานทางไกลหญิง		
* ไทม์ไทรอัลหญิง
* ไทม์ไทรอัลประเภททีมหญิง
* จักรยานทางไกลเยาวชนหญิง
* ไทม์ไทรอัลเยาวชนหญิง

รายการการแข่งขันในอดีต:
* จักรยานทางไกลสมัครเล่นชาย
* ไทม์ไทรอัลประเภททีมชาย (สำหรับทีมชาติ)
* ไทม์ไทรอัลประเภททีมหญิง (สำหรับทีมชาติ)

## รายชื่อสถานที่จัดการแข่งขัน

## ตารางสรุปเหรียญตลอดกาล
*ปรับปรุงหลังจากชิงแชมป์โลก 2021*

## ดูเพิ่ม
* การแข่งขันจักรยานชิงแชมป์โลก

หมวดหมู่:ชิงแชมป์โลก
หมวดหมู่:จักรยานชิงแชมป์โลก
หมวดหมู่:จักรยานถนนชิงแชมป์โลก
หมวดหมู่:การแข่งขันกีฬาที่ก่อตั้งในปี พ.ศ. 2464
ยศทหารในกองทัพบกชิลี

ตารางข้างล่างต่อไปนี้คือข้อมูลเกี่ยวกับ**[[ยศทหาร]]**ของกองทัพบกชิลี ได้รับแบบธรรมเนียมทหารมาจากกองทัพบกเยอรมนี

## สัญญาบัตร

## ประทวน

## ดูเพิ่ม

## อ้างอิง
### เชิงอรรถ

### บรรณานุกรม

*uniforminsignia.org Chilean Army

ชิลี
หมวดหมู่:การทหารของชิลี
ชยนพ บุญประกอบ

**ชยนพ บุญประกอบ** หรือ **หมู** (5 สิงหาคม พ.ศ. 2527 - ) เป็นผู้กำกับภาพยนตร์ชาวไทย   มีผลงานการกำกับภาพยนตร์โด่งดังสี่เรื่อง คือ ซักซี้ด ห่วยขั้นเทพ, เมย์ไหน..ไฟแรงเฟร่อ, พรจากฟ้า ตอน ยามเย็น, Friend Zone ระวัง..สิ้นสุดทางเพื่อน และเป็นอนุกรรมการขับเคลื่อนและพัฒนาซอฟต์พาวเวอร์ด้านภาพยนตร์

## ประวัติ
ชยนพ เกิดที่ประเทศไทย เคยอาศัยอยู่ที่เมืองนอร์มอล รัฐอิลลินอย สหรัฐ ระหว่างปี พ.ศ. 2533 - 2535 สำเร็จการศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร ในปี พ.ศ. 2546 และสำเร็จการศึกษาระดับปริญญาตรี คณะนิเทศศาสตร์ จุฬาลงกรณ์มหาวิทยาลัย ภาควิชาภาพยนตร์และภาพนิ่ง ในปี พ.ศ. 2550 หลังจากนั้นเข้าทำงานเป็นพนักงานต้อนรับบนเครื่องบินของการบินไทย ระหว่าง ปี พ.ศ. 2551 - 2553

ชยนพได้รับรางวัลชมเชยการประกวดหนังสั้น DDD โครงการเมาไม่ขับ พ.ศ. 2548 และรางวัลลำดับภาพยอดเยี่ยมรายการประกวดหนังสั้น Movie Mania คณะนิเทศศาสตร์จุฬาฯ พ.ศ. 2548 และยังชนะเลิศ Happy ไม่ใช่เล่น Award ประเภทเพลงแห่งความสุข พ.ศ. 2549

เมื่อปี พ.ศ. 2566 ชยนพได้เข้าร่วมการแข่งขันการทำการแสดงในรายการ The Masterpiece เวทีบันลือโลก ของช่องเวิร์คพอยท์ โดยเป็นผู้กำกับการแสดงให้กับมาดามมด และได้รับรางวัลชนะเลิศ

## ผลงาน

## อ้างอิง

## แหล่งข้อมูลอื่น
* 

หมวดหมู่:ผู้กำกับภาพยนตร์ชาวไทย
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
บุษบาเสี่ยงเทียน

**ลาวเสี่ยงเทียน** เป็นเพลงไทยลูกกรุงที่แต่งโดยอิงจากตอน *บุษบาเสี่ยงเทียน* ในอิเหนา โดยเนื้อหากล่าวถึงเหตุการณ์ที่นางบุษบาได้จุดเทียนเพื่อกราบองค์พระปฏิมาฯ (พระพุทธรูป) ให้ช่วยดลบันดาลให้อิเหนารักตน หรือบ้างกล่าวว่าเพื่อ*เสี่ยงทาย*โดยใช้เทียน โดยเนื้อหาแล้วแสดงถึงความหลงรักในตัวอิเหนาของบุษบาซึ่งไม่ค่อยตรงกับเนื้อหาในวรรณคดีสักเท่าไร ทำนองของเพลงได้ประยุกต์ทำนองเพลงมาจากเพลงลาวเสี่ยงเทียน 2 ชั้น และประพันธ์คำร้องโดยคุณศักดิ์ เกิดศิริ

เพลงเคยถูกนำมาขับร้องโดยศิลปินหลายท่าน ท่านแรก คือ วงจันทร์ ไพโรจน์ ที่เป็นที่รู้จักที่สุดคือพุ่มพวง ดวงจันทร์ และ อรวี สัจจานนท์ นอกจากนี้ยังมี  นิตยา บุญสูงเนิน, มาสสุภา กาพย์ประพันธ์, แอ๊ฟ ทักษอร และ กาญจนา มาศิริ วรานุช พุทธชาติ 

## อ้างอิง

หมวดหมู่:เพลงลูกกรุง
เอ็ม3 สจวต

**เอ็ม3 สจวต** ชื่ออย่างเป็นทางการว่า **รถถังเบา, เอ็ม3** เป็นรถถังเบาสัญชาติอเมริกันในสงครามโลกครั้งที่สอง มันได้ถูกส่งมอบให้กับกองทัพบริติชและเครือจักรภพอื่นๆภายใต้เงื่อนไขคือการให้ยืม-เช่า ก่อนที่สหรัฐฯจะเข้าร่วมสงคราม ต่อมาภายหลัง, ได้ถูกใช้งานโดยกองกำลังสหรัฐและฝ่ายสัมพันธมิตรจนกระทั่งสงครามสิ้นสุดลง 

การประจำการในบริติซได้มีชื่อเรียกว่า "สจวต" ซึ่งชื่อนี้มาจากนายพลแห่งสมาพันธรัฐอเมริกา เจ.อี.บี. สจวต ในสงครามกลางเมืองอเมริกา และถูกนำมาใช้ทั้งเอ็ม3 และรถถังเบา เอ็ม5 ที่ได้รับมา การประจำการในสหรัฐ, รถถังนี้ได้เป็นที่รู้จักกันอย่างเป็นทางการว่า "รถถังเบา เอ็ม3"และ"รถถังเบา เอ็ม 5"

สจวตเป็นรถถังสัญชาติอเมริกันคันแรกในสงครามโลกครั้งที่สองเพื่อเข้าต่อกรกับข้าศึกในการต่อสู้ระหว่างรถถังต่อรถถัง 

สจวต ยังเป็นรถถังเบาที่เคียงคู่กับเอ็ม3 ลี ซึ่งเป็นรถถังขนาดกลาง

## อ้างอิง

อ
หมวดหมู่:รถถังสหรัฐในสงครามโลกครั้งที่สอง
หมวดหมู่:รถถังเบาในสงครามโลกครั้งที่สอง
หมวดหมู่:รถถังที่ตั้งชื่อตามบุคคล
รถถังครอมเวลล์

**รถถังครอมเวลล์** ชื่ออย่างเป็นทางการว่า **"รถถัง, ครุยเซอร์, เอ็มเค8, ครอมเวลล์ (เอ27เอ็ม)"** เป็นหนึ่งในตระกูลรถถังลาดตระเวนของอังกฤษในสงครามโลกครั้งที่สอง ชื่อนี้มาจากผู้นำฝ่ายต่อต้านราชวงศ์อังกฤษ โอลิเวอร์ ครอมเวลล์ ในสงครามกลางเมืองอังกฤษ รถถังครอมเวลล์เป็นรถถังคันแรกที่ถูกนำไปใช้โดยอักกฤษในการผสมผสานกับเครื่องยนต์ที่มีความเร็วทรงพลังและมีความน่าเชื่อถือ(โรลส-รอยส์ มีเดียร์) และเกราะที่หนาพอสมควร ปืนความเร็วสูงที่มีวัตถุประสงค์สองประการไม่สามารถติดตั้งในป้อมปืนและปืนความเร็วปานกลางที่มีวัตถุประสงค์สองประการได้แสดงให้เห็นว่าไม่เพียงพอ รุ่นที่ถูกปรับปรุงด้วยปืนความเร็วสูงกลายมาเป็นรถถังคอมเม็ท

ชื่อ"ครอมเวลล์"ตอนแรกได้ถูกนำไปใช้กับยานพาหนะสามคันในช่วงระหว่างการพัฒนา การพัฒนาครอมเวลล์รุ่นแรกได้ถูกนำไปสู่การสร้าง เอ24 คาวาเลียร์ ต่อมาการพัฒนาครอมเวลล์ได้นำไปสู่การสร้างออกแบบ**รถถัง, ครุยเซอร์, เอ็มเค8, เซนทอร์(เอ27แอล)** ที่ได้เข้าร่วมการประกวดการแข่งขัน **รถถังเซนทอร์**นั้นมีความเกี่ยวข้องอย่างใกล้ชิดกับครอมเวลล์ รถถังทั้งสองคันต่างมีลักษณะคล้ายกันด้านภายนอก รถถังครอมเวลล์และเซนทอร์จะมีความแตกต่างกันในเครื่องยนต์ที่ใช้ เซนทอร์จะใช้เครื่องยนต์ลิเบอร์ตี้ที่มีกำลัง 410 แรงม้า ส่วนครอมเวลล์จะใช้เครื่องยนต์มีเดียร์ที่มีกำลัง 600 แรงม้าที่ทรงพลังกว่า

ครอมเวลล์นั้นถูกพบเห็นในการรบเป็นครั้งแรกในยุทธการที่นอร์ม็องดีในเดือนมิถุนายน ค.ศ. 1944 รถถังได้ถูกติดตั้งไว้ในกองทหารยานเกราะลาดตระเวนของกองทัพน้อยยานเกราะหลวง ในกองพลยานเกราะที่ 7 กองพลยานเกราะที่ 11 และกองพลยานเกราะการ์ด ในขณะที่กองทหารยานเกราะของสองกองพลหลังได้ถูกติดตั้วด้วยรถถังเอ็ม4 เชอร์แมน กองทหารยานเกราะทของกองพลยานเกราะที่ 7 ได้ถูกติดตั้งด้วยรถถังครอมเวลล์ ส่วนรถถังเซนทอร์นั้นไม่ได้ถูกใช้งานในการสู้รบ ยกเว้นไว้สำหรับการขนปืนใหญ่ฮาวอิตเซอร์ขนาด 95 มม ซึ่งถูกใช้งานในการสนับสนุนแก่ราชนาวิกโยธินในช่วงการยกพลขึ้นบกที่ม็องดี

## อ้างอิง

ค
หมวดหมู่:รถถังสหราชอาณาจักรในสงครามโลกครั้งที่สอง
ค
หมวดหมู่:รถถังที่ตั้งชื่อตามบุคคล
หมวดหมู่:โอลิเวอร์ ครอมเวลล์
กามซัญ

**กามซัญ** () เป็นเมืองหนึ่งทางตอนใต้ของจังหวัดคั้ญฮหว่า ในภูมิภาคชายฝั่งตอนกลางใต้ ประเทศเวียดนาม เป็นเมืองใหญ่อันดับสองของจังหวัดคั้ญฮหว่า รองจากญาจาง ใน ค.ศ. 2009 เมืองนี้มีประชากร 121,050 คน และครอบคลุมพื้นที่ 316 ตารางกิโลเมตร

## ภูมิศาสตร์และภูมิอากาศ
กามซัญตั้งอยู่ล้อมรอบอ่าวกามซัญ ทะเลจีนใต้ มีภูมิอากาศแบบทุ่งหญ้าสะวันนา (การแบ่งเขตภูมิอากาศแบบเคิพเพิน: *As*)

## การขนส่ง
* ท่าอากาศยานกามซัญ


ไฟล์:P1060933 Cam Ranh, strada.jpg|ถนนในกามซัญ
ไฟล์:P1060926c ufficio postale di Cam Ranh.jpg|ที่ทำการไปรษณีย์


## อ้างอิง

## แหล่งข้อมูลอื่น
* 

หมวดหมู่:นครในประเทศเวียดนาม
หมวดหมู่:จังหวัดคั้ญฮหว่า
แม่น้ำเดากาวา

[thumb|แม่น้ำเดากาวาไหลผ่าน[รีกาในประเทศลัตเวีย|260px]]
**เดากาวา** (; ; ) หรือ **ดวีนาตะวันตก** (; ; ; ; ) เป็นแม่น้ำที่ไหลในทิวเขาวัลได (Valdai Hills) ไหลผ่านประเทศรัสเซีย ประเทศเบลารุส และประเทศลัตเวีย และไหลลงอ่าวรีกา แม่น้ำมีความยาว 1,020 กิโลเมตร ในจำนวนนี้อยู่ในลัตเวีย 352 กิโลเมตร และอยู่ในรัสเซีย 325 กิโลเมตร

## ศัพทมูลวิทยา
[thumb|260px|พระอาทิตย์ตกที่[รีกา]]
ตาม *พจนานุกรมศัพทมูลวิทยา* ของมัคส์ ฟัสเนอร์ นั้น เป็นที่ชัดเจนว่าภูมินาม *Dvina* ไม่ได้มีต้นตอมาจากภาษาตระกูลยูรัล และอาจมาจากคำอินโด-ยูโรเปียนคำหนึ่งในอดีตที่แปลว่า *แม่น้ำ* หรือ *ลำธาร* ชื่อ *Dvina* มีความคล้ายคลึงกับชื่อ *[[แม่น้ำดานูบ|Danuvius]]* ซึ่งแผลงมาจากคำอินโด-ยูโรเปียนดั้งเดิมว่า **dānu* แปลว่า "แม่น้ำใหญ่"

ส่วนชื่อในภาษากลุ่มฟินโน-ยูกริกอย่าง  (ภาษาลิโวเนีย),  (ภาษาเอสโตเนีย) และ  (ภาษาฟินแลนด์) นั้น ทั้งหมดมีรากศัพท์มาจากคำฟินนิกดั้งเดิมว่า **väin* แปลว่า "แม่น้ำขนาดใหญ่ที่ไหลอย่างสงบ"

## อ้างอิง

## อ่านเพิ่ม
* 
*Francis W. Carter and David Turnock. 2002. Environmental problems of East Central Europe. 442 pages Google eBook
* 

## แหล่งข้อมูลอื่น
* Daugava River photos at flickr

เดากาวา
เดากาวา
เดากาวา
ลูฟูเติน

left|thumb
**ลูฟูเติน** () เป็นกลุ่มเกาะและเขตในเทศมณฑลนูลัน ประเทศนอร์เวย์ ลูฟูเตินเป็นที่รู้จักจากการมีทิวทัศน์อันโดดเด่น มีภูเขาและยอดเขาที่สวยงาม ทะเลเปิดและอ่าวกำบัง ชายหาดและดินแดนที่ยังเข้าไม่ถึง แม้จะอยู่ในวงกลมอาร์กติก แต่กลุ่มเกาะก็ยังเป็นหนึ่งในที่ที่อุณหภูมิสูงที่สุดในโลกในเขตละติจูดสูง

หมวดหมู่:กลุ่มเกาะในประเทศนอร์เวย์
หมวดหมู่:เทศมณฑลนูลัน
ฆาเอน

**ฆาเอน** () เป็นนครทางตอนใต้ของประเทศสเปน ชื่อของเมืองมาจากชื่อโรมัน *Villa Gaiena* (Villa of Gaius) ที่อาหรับเรียกว่า *Jayyān* ฆาเอนเป็นเมืองหลักของจังหวัดฆาเอน ตั้งอยู่ในแคว้นปกครองตนเองอันดาลูซิอา 

เมืองมีประชากร 116,731 คน (2012) เป็นราวหนึ่งในหกของจำนวนประชากรของจังหวัด ปัจจุบันฆาเอนเป็นแหล่งท่องเที่ยวทางวัฒนธรรมเพิ่มมากขึ้น มีนักท่องเที่ยว 604,523 คน ในปี ค.ศ. 2015 เพิ่มขึ้นร้อยละ 10 ของปี 2014 เมืองยังเป็นที่รู้จักในฐานะ "เมืองหลวงโลกของน้ำมันมะกอก" เพราะมีการผลิตน้ำมันมะกอกมากที่สุด  

ผังเมืองฆาเอนได้รับการกำหนดขึ้นจากตำแหน่งของภูเขาในเทือกเขาซานตากาตาลินา ทั้งความชัน ความแคบของถนน ในเขตประวัติศาสตร์ใจกลางเมือง นครฆาเอนเป็นศูนย์กลางการปกครองและศูนย์กลางอุตสาหกรรมของจังหวัด อุตสาหกรรมของเมืองเช่น งานด้านเคมี โรงงานฟอกหนัง โรงงานต้มเหล้า โรงงานคุกกี้ โรงงานสิ่งทอ และด้านเกษตรกรรม และอุตสาหกรรมเครื่องจักรแปรรูปน้ำมันมะกอก
## อ้างอิง

หมวดหมู่:เมืองในแคว้นอันดาลูซิอา
แอร์แน็สต์ ดูดาร์ เดอ ลาเกร

**แอร์แน็สต์ มาร์ก หลุยส์ เดอ กงซาก ดูดาร์ เดอ ลาเกร** (, 31 มีนาคม ค.ศ. 1823 – 12 มีนาคม 1868) เป็นหัวหน้าคณะสำรวจแม่น้ำโขงของประเทศฝรั่งเศส ระหว่างปี ค.ศ. 1866–1868 

ดูดาร์ เดอ ลาเกร เกิดที่แซ็ง-แว็งซ็อง-เดอ-แมร์กูซ (Saint-Vincent-de-Mercuze) ใกล้เมืองเกรอนอบล์ ประเทศฝรั่งเศส และสำเร็จการศึกษาจากเอกอลปอลีแต็กนิก เขาได้เข้ารับราชการในกองทัพเรือฝรั่งเศสและเข้าร่วมรบในสงครามไครเมีย ก่อนจะย้ายมาประจำการที่ไซ่ง่อน ในอินโดจีนฝรั่งเศส ด้วยหวังว่าสภาพภูมิอากาศของที่นี่จะช่วยเยียวยาโรคแผลในกระเพาะอาหาร (Peptic ulcer) ที่เขาเป็นเรื้อรังได้ แต่โรดนี้รักษาไม่หาย และตลอดช่วงการสำรวจแม่น้ำโขง อาการโรคดังกล่าวของเขามักกำเริบอยู่บ่อยครั้ง 

ในช่วงที่ประจำการอยู่ที่ไซ่ง่อนนี้เอง เขาได้ประสบความสำเร็จในการทำสนธิสัญญากับกัมพูชา ซึ่งทำให้กัมพูชาตกลงยอมเป็นรัฐในอารักขาของฝรั่งเศส เมื่อวันที่ 5 กรกฎาคม ค.ศ. 1863 โดยทั้งสองฝ่ายได้ลงนามในสนธิสัญญาดังกล่าวที่เมืองไซ่ง่อน

คณะสำรวจแม่น้ำโขงภายใต้การนำของดูดาร์ เดอ ลาเกร ได้เดินทางออกจากไซ่ง่อนเมื่อวันที่ 5 มิถุนายน ค.ศ. 1866 ระหว่างการเดินทางนอกจากจะต้องเผชิญกับโรคแผลในกระเพาะอาหารแล้ว เขายังต้องทนทรมานจากการเป็นไข้ ป่วยด้วยโรคบิดมีตัว และมีแผลติดเชื้อจากการถูกปลิงกัด เนื่องจากคณะสำรวจจำเป็นต้องเดินเท้าเปล่าเมื่อรองเท้าที่ใช้อยู่หมดสภาพและไม่มีรองเท้าสำรองใช้ทดแทน  เมื่อคณะสำรวจเดินทางมาถึงเขตตงชฺวาน ในมณฑลยูนนาน ประเทศจีน เขาก็ป่วยเกินกว่าที่จะเดินทางต่อได้อีก ฟร็องซิส การ์นีเย รองหัวหน้าคณะสำรวจ จึงต้องรับช่วงต่อหน้าที่หัวหน้าคณะสำรวจแทน  การ์นิเยร์ได้นำคณะสำรวจเดินทางต่อไปยังเมืองต้าหลี่ และได้ฝากดูดาร์ เดอ ลาเกร ไว้อยู่ในความดูแลของแพทย์จนกระทั่งเขาเสียชีวิตลงจากโรคฝีในตับ แพทย์ได้ผ่าตัดเอาหัวใจของดูดาร์ เดอ ลาเกร ออกเพื่อนำกลับไปยังประเทศฝรั่งเศส ส่วนร่างของเขาได้ทำการฝังไว้ที่เขตตงชฺวานนั้นเอง

ดูดาร์ เดอ ลาเกร ยังเป็นนักกีฏวิทยาอีกด้วย ชุดสะสมแมลงที่เขารวบรวมไว้จากทวีปแอฟริกาได้รับการเก็บรักษาไว้ที่พิพิธภัณฑ์ประวัติศาสตร์ธรรมชาติในกรุงปารีส ประเทศฝรั่งเศส

## อ้างอิง

หมวดหมู่:นักสำรวจชาวฝรั่งเศส
หมวดหมู่:ทหารเรือชาวฝรั่งเศส
หมวดหมู่:นาวาโท
หมวดหมู่:ผู้ได้รับเครื่องอิสริยาภรณ์เลฌียงดอเนอร์
ยากูซ่า (วิดีโอเกม)

***ยากูซ่า*** () เป็นวิดีโอเกมแนวต่อสู้-ผจญภัย พัฒนาและจัดจำหน่ายโดยเซก้า สำหรับเครื่องเพลย์สเตชัน 2 *ยากูซ่า* วางจำหน่ายในประเทศญี่ปุ่นในปี 2005 และวางจำหน่ายนอกประเทศญี่ปุ่นในปีต่อมา เนื้อเรื่องจะเล่าชีวิตของยากูซ่าชื่อ คาซึมะ คิริว (Kazuma Kiryu) ที่หลังจากใช้เวลาสิบปีในคุกสำหรับอาชญากรรมที่เขาไม่ได้เป็นคนทำ และรู้ว่าเงินจำนวน 1 หมื่นล้านเยนถูกขโมยมาจากตระกูลโทโจ (Tojo clan) ซึ่งอาชญากรกำลังค้นหาอยู่ เขาได้พบกับฮารุกะเด็กหญิงกำพร้าที่ถูกตกเป็นเป้าหมายของตระกูล เธอเชื่อว่าจะมีกุญแจสำคัญสำหรับเงินที่หายไป และเขาก็ตัดสินใจที่จะปกป้องเธอ ตัวเกมดำเนินเนื้อเรื่องในย่าน Kamurocho สถานที่สมมติซึ่งจำลองจากย่านคาบุกิโจในกรุงโตเกียว 

*ยากูซ่า* เป็นวิดีโอเกมแนวต่อสู้-ผจญภัยโอเพนเวิลด์ที่มีองค์ประกอบสวมบทบาท ผู้เล่นได้รับประสบการณ์จากการต่อสู้ซึ่งสามารถใช้เพื่อเพิ่มระดับสถิติของคาซึมะ และเพิ่มความสามารถในการต่อสู้ของเขา และเพื่อเป็นเงินทุนในการพัฒนาเกมที่มีราคาสูง เซก้าได้ทำสัญญาผูกมัดกับบริษัทชื่อดังในญี่ปุ่น ตัวเกมฉบับรีเมค *[[ยากูซ่าคิวามิ]]* วางจำหน่ายในประเทศญี่ปุ่นสำหรับเครื่องเพลย์สเตชัน 3 และ เพลย์สเตชัน 4 ในปี 2016 ซึ่งต่อมาตัวเกมได้วางจำหน่ายในภูมิภาคอเมริกาเหนือและยุโรปสำหรับเครื่องเพลย์สเตชัน 4 ในปี 2017 และสำหรับไมโครซอฟท์ วินโดวส์ วางจำหน่ายในวันที่ 19 กุมภาพันธ์ 2019

*ยากูซ่า* ได้รับเสียงวิจารณ์ในทางแง่บวก ถึงแม้ว่าจะมีการวิพากษ์วิจารณ์ถึงกลไกกลอุบายของเกม แต่ก็ได้รับการตอบรับอย่างดีจากการนำเสนอและเนื้อเรื่อง *ยากูซ่า* ประสบความสำเร็จในเชิงพาณิชย์โดยมียอดขายมากกว่า 1 ล้านชุด และได้กลายเป็นเกมแฟรนไชส์หลัก

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2548
หมวดหมู่:เกมสำหรับเพลย์สเตชัน 2‎
หมวดหมู่:เกมสำหรับเพลย์สเตชัน 3
หมวดหมู่:เกมสำหรับวียู
หมวดหมู่:วิดีโอเกมโอเพนเวิลด์
หมวดหมู่:ยากูซ่า (เกมชุด)
หมวดหมู่:วิดีโอเกมที่มีฉากในโตเกียว